El veí de Llíria Vicente García Dasí celebra els seus 100 anys
30 de abril de 2018

El veí de Llíria, Vicente García Dasí, va celebrar dissabte passat 28 d'abril el centenari del seu naixement. Amb motiu d'esta ocasió tan especial, l'alcalde Manolo Civera ha visitat, a la Llar de Santa Teresa de Jornet on residix, a este ciutadà nascut el 1918 per a felicitar-lo personalment.

El primer edil li ha fet entrega d'un detall commemoratiu en nom de l'Ajuntament de Llíria pel seu centenari aniversari.

Vicente García Dasí ha sigut el protagonista d'este reconeixement que festeja el seu segle de vida, i que ha pogut viure amb emoció i alegria acompanyat per familiars, treballadors i companys de residència.